OpenLLM-France/wikimedia huggingface dataset:
# Charles Schnee

Charles Schnee (Bridgeport, 6 d'agost de 1916 - Beverly Hills, 29 de novembre de 1963) guionista i productor estatunidenc de la dècada del 1940. Va escriure sol o en col·laboració diferents guions, entre els quals destaquen I Walk Alone (1948), Red River (1948), The Accused (1949), Scene of the Crime (1949), They Live by Night (1949) The Furies (1950), Born to Be Bad (1950), Westward the Women (1951) i The Bad and the Beautiful (1952) pel que va guanyar un Oscar al millor guió adaptat, BUtterfield 8 (1960) i Two Weeks in Another Town (1962). A partir dels anys 50 també va actuar sobretot com a productor en diferents pel·lícules com Right Cross (1950) Torch Song (1953), The prodigal (1955), Until They Sail (1957) o The Wings of Eagles (1957).

## Filmografia

* D'avui en endavant (From This Day Forward) (1946, escenes addicionals)
* Cross My Heart (1946, diàlegs addicionals)
* I Walk Alone (1948, guió)
* Riu Vermell (Red River) (1948, guió)
* La culpa (The Accused) (1948, guió, no consta als crèdits)
* Scene of the Crime (1949, guió)
* Easy Living (1949, guió)
* Els amants de la nit (They Live by Night) (1949, guió)
* Paid in Full (1950, guió)
* The Next Voice You Hear... (1950, guió)
* The Furies (1950, guió)
* Nascuda per al mal (Born to Be Bad) (1950, adaptació)
* Right Cross (1950, guió)
* Bannerline (1951, guió)
* Westward the Women (1951, guió)
* When in Rome (1952, guió)
* Captius del mal (The Bad and the Beautiful) (1952, guió)
* Dues setmanes en una altra ciutat (Two Weeks in Another Town) (1953, productor executiu)
* Jeopardy (1953, productor executiu)
* Torch Song (1953, productor)
* The Prodigal (1955, productor)
* Trial (1955, productor)
* Somebody Up There Likes Me (1956, productor)
* The Wings of Eagles (1957, productor)
* House of Numbers (1957, productor)
* Until They Sail (1957, productor)
* The Crowded Sky (1960, guió)
* Una dona marcada (BUtterfield 8) (1960, guió)
* Brots de passió (By Love Possessed) (1961, guió amb el sobrenom de John Dennis)
* Dues setmanes en una altra ciutat (Two Weeks in Another Town) (1962, guió)

## Referències

* ↑ Coma, Xavier. Diccionari del cinema negre. Barcelona: Edicions 62 (La cua de palla), 1990, p. 235. ISBN 84-297-3083-4.
# Clites

Els clites (llatí Clitae) eren un poble cilici esmentat per Tàcit. Van quedar sotmesos a un rei de Cilícia anomenat Arquelau, en temps de Tiberi. Se suposa que aquest Arquelau era un fill o parent proper del rei Arquelau de Capadòcia i no pas el mateix Arquelau de Capadòcia que havia mort l'any 17, però absent del país des de l'any 15.
Els clites van refusar obeir les regulacions del cens romà i pagar taxes i es van retirar a les muntanyes del Taure i van resistir al rei Arquelau, suposadament proromà. Luci Vitel·li, governador de Síria va enviar a Marc Trebel·li que va assetjar les seves fortaleses anomenades Cadra i Davara, i els va obligar a rendir-se. En temps de Claudi es van tornar a revoltar dirigits per Trosobores, i des de les muntanyes van baixar a les planes, fins a la costa, saquejant els camps de cultiu, als ciutadans, als vaixells mercants i als comerciants. Van assetjar Anemúrion, fins que Antíoc IV de Commagena, rei de la costa, va donar satisfacció al poble i va aïllar al líder rebel, i finalment va matar a Trosobores i altres caps rebels i va acabar de pacificar el país amb mesures de reconciliació.

## Referències

* ↑ Smith, William (ed.). «Clitae». Dictionary of Greek and Roman Geography (1854). [Consulta: 25 abril 2021].
# Christian Raymond

Christian Raymond (Avrillé, 24 de desembre de 1943) és un ciclista francès, ja retirat, que fou professional entre 1965 i 1975. La seva principal victòria fou en una etapa al Tour de França de 1970.
Anteriorment, com a ciclista amateur, va prendre part en els Jocs Olímpics de 1964 a Tòquio.

## Palmarès

* 1964
** 1r a la Ruta de França
** Vencedor d'una etapa al Tour de l'Avenir
* 1966
** 1r a Massiac
** Vencedor d'una etapa al Critèrium del Dauphiné Libéré
* 1967
** 1r a Miramas
** 1r a Périers
** 1r a Vayrac
* 1968
** 1r a Bain-de-Bretagne
* 1970
** 1r a Fougères
** 1r a Ploërdut
** Vencedor d'una etapa al Tour de França
* 1971
** 1r a Saint-Macaire en Mauges
** Vencedor d'una etapa al Midi Libre
* 1974
** 1r al Circuit des genêts verts
** 1r a Maël-Pestivien
** 1r a Rieux
** Vencedor d'una etapa al Tour de Romandia

### Resultats al Tour de França

* 1966. 54è de la classificació general
* 1967. 57è de la classificació general
* 1968. 45è de la classificació general
* 1969. 42è de la classificació general
* 1970. 52è de la classificació general. Vencedor d'una etapa
* 1971. 32è de la classificació general
* 1972. 47è de la classificació general
* 1974. 76è de la classificació general

### Resultats a la Volta a Espanya

* 1967. Abandona

## Enllaços externs

* Fitxa de Christian Raymond a sitiodeciclismo.net
# Christine Jones Forman

Christine Jones Forman és una astrofísica al Harvard-Smithsonian Center for Astrophysics. Va ser presidenta de l'American Astronomical Society i directora del consorci de la Institució Smithsonian per Desbloquejar els Misteris de l'Univers.

## Educació i carrera

A l'escola secundària, va assistir al programa de matemàtiques per a estudiants dotats dictat per Arnold Ross. Va acabar la seua educació a West Carrollton (Ohio) abans de traslladar-se a Cambridge (Massachusetts), on va obtenir el seu títol d'astrofísica per la Universitat Harvard. Mentres estudiava va ser becària postdoctoral al Centre d'Astrofísica de Harvard.
Des de 1973 treballa a l'Observatori Astrofísic Smithsonian. De 1990 a 2010, va exercir com a cap del Grup de Calibratge Chandra. En 2010, va ser nomenada directora del Consorci per Desbloquejar els Misteris de l'Univers i es va convertir en un dels quatre directors del Consorci de la Smithsonian Institution pels Quatre Grans Desafiaments del Pla Estratègic.

## Premis i reconeixements

El 1985, Christine i el seu marit William R. Forman van ser els primers a rebre el Premi Bruno Rossi, un premi atorgat anualment per l'American Astronomical Society "per una contribució significativa a l'astrofísica d'Altes Energies, amb especial èmfasi en el treball original recent". Van rebre una recompensa de 500 dòlars i un certificat "pel treball pioner en l'estudi de l'emissió de raigs X de les galàxies de tipus precoç".
En 2013, es va convertir en la catorzena receptora del Premi a la Conferència de Recerca Distingida del Secretari de la Smithsonian Institution.

## Vida personal

Està casada amb l'astrofísic William R. Forman. Junts tenen tres fills: Julia, Daniel i Miranda.

## Referències

* 1 2 «Forman Jones». www.cfa.harvard.edu. [Consulta: 3 febrer 2021].
* ↑ «Past Officers and Trustees | American Astronomical Society». aas.org. [Consulta: 3 febrer 2021].
* 1 2 3 «Christine Jones Forman | Newsdesk». web.archive.org, 18-03-2014. Arxivat de l'original el 2014-03-18. [Consulta: 3 febrer 2021].
* ↑ «Bruno Rossi Prize». AAS High Energy Astrophysics Division. American Astronomical Society. Arxivat de l'original el 19 desembre 2013. [Consulta: 24 març 2014].
# Cheilinus bimaculatus

Cheilinus bimaculatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba des de l'Àfrica oriental fins a les Hawaii, les Illes Marqueses, el sud del Japó i Vanuatu.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cheilinus fasciatus

Cheilinus fasciatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 40 cm de longitud total.

## Distribució geogràfica

Es troba des del Mar Roig i l'Àfrica oriental fins a Samoa i les Illes Ryukyu.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cobert de la mina d'aigua

El Cobert de la mina d'aigua és un cobert del municipi de Caldes de Malavella (Selva) que forma part de l'Inventari del Patrimoni Arquitectònic de Catalunya. Està situat al turó de St. Grau, molt pròxim als Banys Romans, a la Glorieta de Sant Grau i a la petita església de Sant Grau. La seva planta té forma octogonal i està situada sobre una petita base. Vuit pilastres cantoneres amb capitell, senyalen vuit panys de paret, amb vuit obertures en arc de mig punt, i a sobre, hi ha vuit ulls circulars. Sobre les pilastres una mena d'arquitrau sobre el qual hi ha una cornisa esgraonada que sosté un petit terrat amb una barana de ferro forjat.

## Referències

* 1 2 «Cobert de la mina d'aigua». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Cisticòlids

Els cisticòlids (Cisticolidae) són una família d'ocells de l'ordre dels passeriformes que habiten principalment les zones meridionals i més càlides del Vell Món. Sovint s'han inclòs a la família dels sílvids (Sylviidae).
L'origen d'aquesta família probablement va ser a l'Àfrica, on encara es troben la major part de les espècies, malgrat que també hi ha representants des d'Àsia tropical fins a Austràlia, a més d'una que cria a Europa.
Generalment són aus molt petites, d'un homogeni color marró o gris, habitants d'espais oberts com praderies o matolls. Sovint són difícils de contemplar i d'identificar, ja que les diferents espècies poden ser molt semblants en aparença. Sovint la millor manera per a diferenciar-los és el cant.
Són aus insectívores que nien entre la vegetació, prop de terra.

## Llistat de gèneres

Segons la classificació del Congrés Ornitològic Internacional (versió 11.1, 2021), la família conté 26 gèneres amb 163 espècies.
* Gènere Neomixis, amb tres espècies.
* Gènere Cisticola, amb 51 espècies.
* Gènere Incana, amb una espècie: prínia de Socotra (Incana incana)
* Gènere Prinia, amb 28 espècies.
* Gènere Schistolais, amb dues espècies.
* Gènere Phragmacia, amb una espècie: prínia de Namaqua (Phragmacia substriata)
* Gènere Oreophilais, amb una espècie: prínia de Roberts (Oreophilais robertsi)
* Gènere Micromacronus, amb dues espècies.
* Gènere Urolais, amb una espècie: prínia verda (Urolais epichlorus)
* Gènere Oreolais, amb dues espècies.
* Gènere Drymocichla, amb una espècie: prínia grisa (Drymocichla incana)
* Gènere Spiloptila, amb una espècie: prínia xerraire (Spiloptila clamans)
* Gènere Phyllolais, amb una espècie: prínia ventreclara (Phyllolais pulchella)
* Gènere Apalis, amb 24 espècies.
* Gènere Malcorus, amb una espècie: prínia cara-roja (Malcorus pectoralis)
* Gènere Hypergerus, amb una espècie: ocell senil (Hypergerus atriceps)
* Gènere Eminia, amb una espècie: emínia (Eminia lepida)
* Gènere Camaroptera, amb 5 espècies.
* Gènere Calamonastes, amb 4 espècies.
* Gènere Euryptila, amb una espècie: camaròptera de pit canyella (Euryptila subcinnamomea)
* Gènere Bathmocercus, amb dues espècies.
* Gènere Scepomycter, amb dues espècies.
* Gènere Orthotomus, amb 13 espècies.
* Gènere Artisornis, amb dues espècies.
* Gènere Poliolais, amb una espècie: camaròptera cuablanca (Poliolais lopezi)
* Gènere Eremomela, amb 11 espècies.

## Referències

* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
# Chromis weberi

Chromis weberi és una espècie de peix de la família dels pomacèntrids i de l'ordre dels perciformes que es troba des del Mar Roig i l'Àfrica oriental fins a les Illes de la Línia, sud del Japó i Nova Caledònia.
Els mascles poden assolir els 13,5 cm de longitud total.

## Referències

* 1 2 FishBase (anglès)
# Chromis xanthochira

Chromis xanthochira és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 14 cm de longitud total.

## Distribució geogràfica

Es troba a Indonèsia, les Filipines, Palau, Guam, Papua Nova Guinea, Salomó, el nord de la Gran Barrera de Corall i l'Illa Christmas.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Clipic

Clipic és una empresa catalana fabricant de motocicletes infantils de trial amb seu a Sant Jaume de Llierca, Garrotxa. L'empresa fabrica també diversos models de minimoto elèctriques, algunes d'elles amb xassís de bambú.
Fundada el 1997 per l'antic pilot de trial Climent Picart, la seva raó social és Clipic Motos, S.L. i té la seu al carrer Àngela Brutau de Sant Jaume de Llierca.

## Història

Picart es dedicava professionalment a la venda i reparació de motos al seu taller de Girona, fins que el 1995 creà la marca Clipic i el 1997 decidí de professionalitzar-la. L'esperit creatiu de Picart (ja havia construït patinets a motor) el portaren a crear una moto de trial de 50 cc que tingué un èxit reconegut dins el sector. Des d'aleshores, Clipic ha continuat desenvolupant i fabricant motos per a nens, així com projectes de futur com ara una gamma de motocicletes de trial amb motor de quatre temps exclusiva per al mercat japonès. Actualment, Clipic fabrica una mitjana de 5.000 motocicletes anuals.

## Referències

* ↑ Orengo, Joan Carles; Herreros, Francisco. «Marques fabricades a Catalunya». A: Soler, Cristina (coord.). La moto catalana. 1905-2010, Història d'una indústria capdavantera (Guia de l'exposició del Museu de la Moto de Barcelona). Bassella: Fundació Museu de la Moto Mario Soler, agost 2011, p. 66. D.L. B 29846-2011.
* ↑ «Clipic presenta su gama 2013» (en castellà). todotrial.com, 28-11-2012. [Consulta: 20 desembre 2014].
* 1 2 3 «Clipic» (en castellà). motofan.com, 2014. Arxivat de l'original el 19 de juliol 2015. [Consulta: 20 desembre 2014].

## Enllaços externs

* Clipic - Lloc web oficial (castellà)
# Chugul

Chugul és una petita illa deshabitada del grup de les illes Andreanof, a les illes Aleutianes, Alaska. Es troba entre les illes Adak i Atka. Les illes més properes són Igitkin i Tagalak. La seva longitud és de 7,5 quilòmetres i l'amplada de 5,7 quilòmetres. Fou documendata el 1790 per Joseph Billings amb el nom aleutià de Tshugulla i les variants Tchougoul i Tchougoulak del capità Litke.

## Referències

* ↑ «Aleutian Islands - Chugul», 23-12-2010. Arxivat de l'original el 2010-12-23. [Consulta: 22 novembre 2020].
* 1 2 «GNIS Detail - Chugul Island». [Consulta: 22 novembre 2020].
# Club de Fútbol Cobras de Ciudad Juárez

El Club de Fútbol Cobras de Ciudad Juárez fou un club de futbol mexicà de la ciutat de Ciudad Juárez, Estat de Chihuahua.

## Història

El club va néixer el 12 de maig de 1980 com a Cobras Querétaro. El 1985 ascendí a primera divisió, però no hi romangué doncs descendí la temporada següent, després d'obtenir 31 punts en 40 partits. Després d'aquest descens el club es traslladà a la ciutat de Ciudad Juárez, a segona divisió. Tornà a ascendir a primera el 1988, per descendir el 1992. Desaparegué el 1994. El 2001, el Saltillo Soccer es traslladà a la ciutat fronterera per fer renàixer el Cobras, desapareixent novament el 2005.

## Palmarès

* Copa México:
** 1990-91
* Liga de Ascenso:
** 1985-86, 1987-88

## Referències

* 1 2 «www.rsssf.coms Stats: All first division Tournaments played».
* ↑ «Mexico - List of Final Tables Second Division (1950-1995)». rsssf.com.

## Enllaços externs

* Club info a Geocities
# Club de Fútbol Correcaminos de la UAT

El Club de Fútbol Correcaminos de la Universidad Autónoma de Tamaulipas és un club de futbol mexicà de la ciutat de Ciudad Victoria, Tamaulipas.

## Història

El club va ser fundat el 1980. Jugà a la primera divisió mexicana entre les temporades 1987-88 i 1994-95. A més ha jugat 32 cops a segona divisió (Liga de Ascenso/Primera A) fins a l'any 2011.

## Palmarès

* Liga de Ascenso:
** Apertura 2011
* Segunda División de México:
** 1951986-878-59, 1993-94

## Referències

* ↑ «www.rsssf.coms Stats: All first division Tournaments played».
* ↑ «Mexico - List of Final Tables Second Division (1950-1995)». rsssf.com.
* ↑ «Mexico - List of Final Tables Second Level (1994-2017)». rsssf.com.

## Enllaços externs

* Web oficial
# Club de Fútbol Fraigcomar

El Club de Fútbol Fraigcomar és un club porto-riqueny de futbol de la ciutat de San Juan.
Va ser fundat el 1985. Després de diversos anys d'absència retornà al futbol professional el 2017.

## Palmarès

* Campeonato Nacional de Fútbol de Puerto Rico:
** 2005, 2006, 2007
* Copa de Puerto Rico:
** 2006

## Referències

* ↑ Jusino, Edwin. «Fraigcomar se une a la Copa de la Excelencia III», 01-03-2017. [Consulta: 28 maig 2017].
* ↑ Jusino, Edwin. «Elgy Morales vuelve a dirigir en Superior», 02-04-2017. [Consulta: 28 maig 2017].
* ↑ «Puerto Rico - List of Champions». RSSSF. [Consulta: 9 febrer 2019].
# Club de Fútbol Lorca Deportiva

El Club de Fútbol Lorca Deportiva és un club de futbol de la ciutat de Llorca a la Múrcia.

## Història

Amb el pas dels anys els clubs de futbol de Llorca han anat naixent i morint cada pocs anys. Els més destacats, i representatius de la ciutat han estat els següents:
* Lorca Foot-ball Club (1901-1928)
* Unión Deportiva Lorquina (1922-1924)
* Lorca Sport Club (1928-1932)
* Club Deportivo Lorca (1933-1935) → Lorca Fútbol Club (1935-1941) → Lorca Club de Fútbol (1941-1946)
* Club Deportivo Lorca (1950-1966)
* CF Lorca Deportiva (1969-1994)
* Lorca Promesas CF (1986-1994)
* Lorca Club de Fútbol (1994-2002)
* Lorca Deportiva CF (2002-2011) → Lorca Deportiva Olímpico (2011-2012)
* Sangonera Atlético CF (1996-2010) → Lorca Atlético CF (2010-2012)
* La Hoya Deportiva CF (2003-2010) → La Hoya Lorca CF (2010-2017) → Lorca FC (2017-)
* Club de Fútbol Lorca Deportiva (2012-)
L'agost de 2012 el futbol de Llorca pateix la desaparició del Lorca Atlético, que havia descendit de Segona Divisió B a Tercera Divisió, i administrativament a Territorial Preferent, acabant per no inscriure's a la categoria. A la ciutat restava el La Hoya com a únic representant. Finalment, el 27 de juliol de 2012 s'inscriu el Club de Fútbol Lorca Deportiva. El nou club adoptà el nom de l'antic CF Lorca Deportiva, que arribà a jugar a Segona Divisió als anys 1980.

## Referències

* ↑ Vicent Masiá-La Futbolteca. «Trayectoria del fútbol en la ciudad de Lorca», 01-10-2017. [Consulta: 29 juny 2021].
* ↑ historiadelfutbolenlorca.blogspot.com. «Otros equipos de Lorca y Diputaciones.», 01-10-2017. [Consulta: 29 juny 2021].
* ↑ murciatododeporte.com. «Los impagos a los jugadores del Lorca condenan al club a un nuevo descenso.», 29-06-2012. Arxivat de l'original el 2020-05-31. [Consulta: 16 octubre 2017].
* ↑ Pedro Ré Diario La Verdad. «El Lorca Atlético no paga y desciende a Preferente.», 30-06-2012.
* ↑ Deportes Cope Lorca. «El CF Lorca Deportiva ya es una realidad», 02-08-2012. [Consulta: 29 juny 2014].
* ↑ Lorca Deportiva Fans. «Presentación del proyecto», 06-08-2012. Arxivat de l'original el 16 de juliol de 2014. [Consulta: 29 juny 2014].

## Enllaços externs

* Club de Fútbol Lorca Deportiva - Lloc web oficial
# Citòlisi

La citòlisi, o lisi osmòtica, ocorre quan una cèl·lula esclata degut al desequilibri osmòtic que ha causat que l'excés d'aigua es desplaci cap endins la cèl·lula. Ocorre en un ambient hipotònic, quan l'aigua es difon cap endins la cèl·lula i causa que el seu volum augmenti fins al punt que el volum excedeix la capacitat de la membrana i la cèl·lula esclata. La presència d'una paret cel·lular evita que la membrana esclati, per tant la citòlisi només es presenta en cèl·lules animals o de protozous les quals no tenen parets cel·lulars.

## En mamífers

La lisi osmòtica sovint és el resultat d'un cop, a causa de la perfusió inadequada de nutrients i l'eliminació de residus alteren el metabolisme cèl·lular. Aquest mal funcionament resulta en una entrada de líquid extracel·lular en les cèl·lules.

## En bacteris

Es pot esperar que hi hagi una lisi osmòtica quan les cèl·lules bacterianes es tracten amb una solució hipotònica amb lisozims afegits, els quals destrueixen les parets cel·lulars dels bacteris.

## Prevenció

Les diferents cèl·lules i organismes han adaptat diferents mitjans de prevenir que passi la citòlisi. Per exemple, els paramecis usen un vacúol contràctil que ràpidament bomba cap enfora l'aigua excessiva per prevenir l'acumulació d'aigua i la subsegüent lisi. Addicionamlment aquests protistes tenen membranes cel·lulars que són menys permeables a l'aigua que algunes altres espècies.
Altres organismes bomben soluts fora del seu citosol, el qual porta la concentració de soluts més a prop a la del seu ambient i alenteix el procés de difusió de l'aigua dins la cèl·lula, prevenint la citòlisi. i la cèl·lula pot bombar cap enfora prou soluts perquè es pugui aconseguir un ambient isotònic, no hi haurà moviment net d'aigua.

## Referències

* 1 2 Campbell, Neil A.; Reece, Jane B.; Urry, Lisa A. [et al.].. Biology. 9th, 2009, p. 134. ISBN 9780321558237.
* McClendon, Jesse Francis. Physical Chemistry of Vital Phenomena:. Original from the University of California: Princeton University Press, 1917.
# Coll Rodó

El Coll Rodó és una muntanya de 443 metres que es troba al municipi del Lloar, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colibrí crestat

El colibrí crestat (Orthorhyncus cristatus) és una espècie d'ocell de la subfamília dels troquilins (Trochilinae) dins la família dels troquílids (Trochilidae) i única espècie del gènere Orthorhyncus (Lacépède, 1799).

## Referències

* ↑ «Colibrí crestat». Cercaterm. TERMCAT, Centre de Terminologia. Rev. 11 octubre 2024(català)